Iohannes Becker
Iohannes (Johann) Becker (natus 3 Februarii 1869 in vico Ludwigshöhe (apud Moguntiacum), ibidem mortuus 17 Octobris 1951) vir publicus Germaniae et sodalis primo factionis nationalis liberalis, deinde factionis Theodiscae popularis (DVP) fuit.

Iuventus et munus 
Postquam Becker anno 1887 maturitatem accepit, Giessae, Lipsiae, Monachii Berolinique iurisprudentiae et rebus publicis studebat. Anno 1890 referendarius factus et anno 1892 doctor promotus est. Anno 1894 secundam probationem accepit. Anno 1896 delator publicus nominatus est, deinde iudex. Anno 1897 minister publicus in administerio iustitiae Magni Ducatus Hassiae destinatus est.

Cursus honorum 
Becker, qui ante primum bellum mundanum sodalis factionis nationalis liberalis fuerat et ab anno 1916 ad 1918 administer aerarii publici Hassiae fuerat, anno 1918 ad DVP accessit. Anno 1919 legatus Consilium Formae Civitatis Constituendae electus est et anno 1920 legatus Dietae Imperii, quem honorem ad usque annum 1924 tulit. 22 Novembris 1922 usque ad 12 Augusti 1923 in consilio ministrorum Cuno Administer Imperii Oeconomiae factus est. Anno 1924 factionem DVP propter consilia Gustavi Stresemann, qui Germaniam et Franciam conciliare in animo habebat, reliquit et novam factionem nationalem liberalem condidit. Ab anno 1928 ad 1930 iterum Legatus Dietae Imperii fuit.

Nexus externi 
 Curriculum vitae in libro Dietae Imperii (lingua Theodisca)

Alumni Universitatis Giessensis
Alumni Universitatis Lipsiensis
Alumni Universitatis Monacensis
Alumni universitatum et scholarum Berolinensium
Legati Consilii Formae Civitatis Constituendae (Germania 1919)
Legati Dietae Imperii Germaniae (Res publica Vimariana)
Administri Imperii Oeconomiae (Germania)
Iudices Germaniae